**Naziv i adresa ustanove**

**Program obrazovanja**

**za stjecanje mikrokvalifikacije**

**društveno odgovorno poslovanje**

**mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Ekonomija i trgovina | | |
| **Naziv programa** | Program obrazovanja za stjecanje mikrokvalifikacije društveno odgovorno poslovanje | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina skupova ishoda učenja prema HKO-u** | SIU 1: Temeljne postavke društveno odgovornog poslovanja (razina 4)  SIU 2: Konkurentske prednosti RH (razina 4)  SIU 3: Odgovorna ekonomija (razina 4)  SIU 4: Ergonomska načela u uredskom poslovanju (razina 3) | | |
| **Obujam u bodovima (CSVET)** | **5 CSVET**  SIU 1: Temeljne postavke društveno odgovornog poslovanja (1 CSVET)  SIU 2: Konkurentske prednosti RH (1 CSVET)  SIU 3: Odgovorna ekonomija (2 CSVET)  SIU 4: Ergonomska načela u uredskom poslovanju (1 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija i datum/i njegove/njihove valjanosti u Registru HKO-a** | **Popis standarda kvalifikacija i datum/i njegove/njihove valjanosti u Registaru HKO-a** | | **Sektorski kurikulum** |
| SZ Ekonomski referent/ ekonomska referentica  SKOMP 1: Komuniciranje i suradnja u poslovnom okruženju malih i srednjih poduzeća  <https://hko.srce.hr/registar/skup-kompetencija/detalji/419>  SKOMP 2: Primjena normi i standarda za upravljanje kvalitetom, zaštitu zdravlja i okoliša u poslovanju malih i srednjih poduzeća  <https://hko.srce.hr/registar/skup-kompetencija/detalji/420>  SKOMP 3: Primjena informacijsko-komunikacijskih tehnologija u poslovanju malih i srednjih poduzeća  <https://hko.srce.hr/registar/skup-kompetencija/detalji/413>  SKOMP 4: Pružanje administrativne podrške u poslovanju malih i srednjih poduzeća  <https://hko.srce.hr/registar/skup-kompetencija/detalji/414>  SKOMP 5: Priprema i organizacija poslovanja malih i srednjih poduzeća  <https://hko.srce.hr/registar/skup-kompetencija/detalji/412>  31.12.2025. | SK Referent za poslovnu ekonomiju / referentica za poslovnu ekonomiju  6.12.2026. | |  |
| **Uvjeti za upis u program** | Cjelovita kvalifikacija na razini 4.2 | | |
| **Uvjeti za stjecanje programa (završetka programa)** | * Stečenih 5 CSVET bodova * Uspješna završna provjera stečenih znanja usmenim i/ili pisanim provjerama te vještina polaznika projektnim i problemskim zadatcima, a temeljem unaprijed određenih kriterija vrednovanja postignuća   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije društveno odgovorno poslovanje. | | |
| **Trajanje i načini izvođenja nastave** | Program obrazovanja za stjecanje mikrokvalifikacije društveno odgovorno poslovanje provodi se redovitom nastavom u trajanju od 125 sati, uz mogućnost izvođenja teorijskog dijela programa putem online prijenosa u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od 62 sata, dijelom učenjem temeljenim na radu u trajanju od 38 sati, a dijelom samostalnim aktivnostima, u trajanju od 25 sati.  Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima. | | |
| **Horizontalna prohodnost** | *(s obzirom na prethodno završene obrazovne cikluse te prethodno stečene kompetencije/kvalifikacije)* | | |
| **Vertikalna prohodnost** | *(s obzirom na prethodno završeno obrazovanje te prethodno stečene kompetencije/kvalifikacija)* | | |
| **Materijalni uvjeti i okruženje za učenje koji su potrebni za izvedbu programa** | Materijalni uvjeti: projektor, računalo za nastavnika s pristupom Internetu, svaki polaznik ima pristup računalu s Internetom i potrebnom programskom podrškom. | | |
| **Kompetencije koje se programom stječu** | | | |
| 1. predlagati poboljšanja u organizaciji poslovanja malih i srednjih poduzeća u kontekstu svoga djelokruga rada 2. primjenjivati zakonsku regulativu za poticanje poduzetništva 3. predlagati mogućnosti unapređenja poslovnih procesa i razvoja malih i srednjih poduzeća u svom djelokrugu rada 4. primjenjivati standarde i norme za upravljanja kvalitetom u funkciji povećanja konkurentnosti malih i srednjih poduzeća 5. kontrolirati i provoditi mjere zaštite na radu u poslovanju malih i srednjih poduzeća sukladno propisima 6. primjenjivati načela poslovne etike u komunikaciji s poduzetničkim potpornim institucijama, državnim tijelima i svim ostalim poslovnim suradnicima 7. doprinositi zaštiti okoliša racionalnim korištenjem uredskog materijala 8. zbrinjavati uredski otpad sukladno zakonskim propisima 9. primjenjivati ergonomska načela u uredskom poslovanju | | | |
| **Načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Temeljem rezultata anketa dobiva se pregled uspješnosti izvedbe programa, kao i  procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. | | |
| **Datum revizije programa** | 6. 6. 2027. | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Osnove društveno odgovornog poslovanja | Temeljne postavke društveno odgovornog poslovanja | 4 | 1 | 12 | 8 | 5 | 25 |
| **2.** | Održiva ekonomija | Konkurentske prednosti Republike Hrvatske | 4 | 1 | 15 | 5 | 5 | 25 |
| Odgovorna ekonomija | 4 | 2 | 30 | 10 | 10 | 50 |
| **3.** | Uredska zaštita na radu | Ergonomska načela u uredskom poslovanju | 3 | 1 | 5 | 15 | 5 | 25 |
| Ukupno: | | | | 5 | 62 | 38 | 25 | 125 |

*VPUP – vođeni proces učenja i poučavanja*

*UTR – učenje temeljeno na radu*

*SAP – samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **Osnove društveno odgovornog poslovanja** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | Najmanje razina 7.1 HKO-a (300 ECTS) odgovarajućeg profila. Specifična znanja povezana sa SIU mogu biti stečena formalnim obrazovanjem, neformalnim i informalnim učenjem. | | |
| **Obujam modula (CSVET)** | 1CSVET | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 12 (48%) | 8 (32%) | 5 (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za primjenu koncepata društveno odgovornog poslovanja u cilju unapređenja poslovnih procesa i razvoja poslovanja radi povećanja konkurentnosti. Polaznici će moći povezati obilježja društveno odgovornog poslovanja s globalnim ciljevima održivog razvoja kako bi ostvarili pozitivan učinak na društvo i okoliš temeljen na etičkom ponašanju. | | |
| **Ključni pojmovi** | *društveno odgovorno poslovanje, odgovorno poslovanje, globalni ciljevi održivog razvoja, poslovna etika, dionici* | | |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacija i stvarnih projektnih zadataka u poslovnome sektoru i provodi se u specijaliziranim učionicama ustanove. Polaznik samostalno na računalu rješava projektne i problemske zadatke iz struke u odabranom programu. Zadaci se temelje na primjeni u struci, suvremenom pristupu rješavanja zadanog zadatka i razvoju kreativnosti polaznika. Nastavnik zadaje problemsku situaciju, a polaznici koristeći se stečenim znanjem i vještinama, osmišljavaju i rješavaju zadani zadatak. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Kotler, P. i Lee, N. (2009): DOP – Društveno odgovorno poslovanje. M.E.P. consult d. o. o. Zagreb 2. Tudor, G., Begić, J., Tudor, A. i dr. (2018): Dobra Hrvatska: društveno odgovorno poslovanje - najbolji: hrvatski doprinosi Globalnim ciljevima održivog razvoja UN-a do 2030.. M.E.P. consult. Zagreb 3. Ivaniš, M. (2018): Društveno poduzetništvo, poluga društava blagostanja. Sveučilište u Rijeci. Fakultet za menadžment u turizmu i ugostiteljstvu. Opatija 4. Jalšenjak, B. i Krkač, K. (2016): Poslovna etika, korporacijska društvena odgovornost i održivost. MATE d. o. o., Zagreb 5. Herceg, N. (2013): Okoliš i održivi razvoj. Synopsis d. o. o., Sarajevo 6. Omazić, M. A. (2012): Zbirka studija slučaja društveno odgovornog poslovanja. Hrvatski poslovni savjet za održivi razvoj, Zagreb 7. Bačun, D., Matešić, M. i Omazić, M. A. (2012): Leksikon održivog razvoja. Hrvatski poslovni savjet za održivi razvoj, Zagreb 8. Pavić-Rogošić, L. (2020): Novi izazov – Globalni ciljevi održivog razvoja do 2030., ODRAZ- Održivi razvoj zajednice, Zagreb 9. Omazić, M. A. (2007): Društvena odgovornost i strategije hrvatskih poduzeća, doktorska disertacija. Ekonomski fakultet. Sveučilište u Zagrebu. Zagreb     **Za realizaciju nastave mogu se koristiti**:   1. programi za obradu teksta, prezentacije (aplikacija koja se može koristiti je   dio MS Office paketa)   1. Internet tražilice (Internet Explorer, Google Chrome, Google, …) | | |

|  |  |  |
| --- | --- | --- |
| **Skup ishoda učenja iz SK-a[[1]](#footnote-1):** | | **Temeljne postavke društveno odgovornog poslovanja** |
| **Ishodi učenja** | | |
| 1. protumačiti temeljne postavke društveno odgovornog poslovanja s naglaskom na njegovu multidisciplinarnost | | |
| 1. analizirati partnerske odnose organizacije i različitih dionika u provođenju društveno odgovornog poslovanja | | |
| 1. raspraviti odnos koncepta društveno odgovornog poslovanja i poslovne etike | | |
| 1. povezati aktivnosti društveno odgovornog poslovanja s ciljevima održivog razvoja | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi ovoga modula su heuristička i dijelom predavačka nastava.  Tijekom realizacije nastavnih sadržaja nastavnik predavačkom nastavom iznosi ključne pojmove i temeljne postavke društveno odgovornog poslovanja (obilježja, dimenzije i područja primjene). Nakon toga, heurističkim pristupom nastavnik potiče polaznike na individualne aktivnosti analiziranja partnerskih odnosa organizacija i dionika u procesu provođenja društveno odgovornog poslovanja. Polaznici istražuju globalne ciljeve održivog razvoja povezujući ih s primjerima i raspravljaju o odnosu koncepta društveno odgovornog poslovanja i poslovne etike i njihovim učinkom na društvo, okoliš i dionike.  Polaznici rješavaju projektne zadatke koristeći teorijska znanja stečena tijekom obrade nastavnih sadržaja iz područja društveno odgovornog poslovanja. U procesu učenja i poučavanja polaznici samostalno rješavaju zadatke, a nastavnik po potrebi pomaže i navodi polaznika prema mogućem rješenju. Također, nastavnik polazniku daje povratnu informaciju o uspješnosti rješavanja problema. Po završetku modula, polaznik individualno rješava kompleksniji projektni zadatak koji objedinjuje aktivnosti svih ishoda učenja, a rezultat je povezivanje koncepta društveno odgovornog poslovanja s ciljevima održivog razvoja.  Polaznicima će, uz neposredno pohađanje teorijske nastave u učionici biti omogućeno praćenje nastavnih sadržaja putem online prijenosa u stvarnom vremenu, putem aplikacija i alata za virtualno učenje na odgovarajućim platformama i odgovarajućim programskim alatima (npr. Zoom, Microsoft Teams i sl.). Ovakav način komunikacije omogućava interektivnost kroz zvučnu, vizualnu i pisanu (chat) komunikaciju uz korištenje računala (tableta ili pametnog telefona) i Internet veze. Polaznici su dužni sudjelovati na nastavi i poštivati sva pravila u učionici na daljinu kao i uživo na nastavi. | | |
| **Nastavne cjeline/teme** | Društveno odgovorno poslovanje  Globalni ciljevi održivog razvoja  Poslovna etika i društveno odgovorno poslovanje | |
| **Načini i primjer vrednovanja skupa ishoda učenja** | | |
| **Opis radne situacije i/ili projektnog zadatka:** Polaznik na temelju istraživačkog rada povezuje temeljne postavke društveno odgovornog poslovanja s ciljevima održivog razvoja.  **Zadatak:** Novozaposlena ste osoba i član tima u Gradskom uredu za gospodarstvo, energetiku i zaštitu okoliša Grada Zagreba. Od nadređene osobe ste dobili zadatak istražiti Globalne ciljeve održivog razvoja do 2030. godine i napraviti prezentaciju (plakat ili powerpoint prezentacija) s naglaskom na cilj 11: održivi gradovi i održive zajednice. Temeljem istraženog cilja, pojašnjavate na primjeru grada Zagreba u kojoj mjeri se potiče razvoj i korištenje novih tehnologija za poboljšanje kvalitete života i održivosti gospodarskog razvoja zbog nagle urbanizacije samog grada. U prezentaciji navodite sve dionike koji sudjeluju u realizaciji održivog grada, njihove aktivnosti te analizirate njihove partnerske odnose stavljajući naglasak i na poslovnu etiku.  **Vrednovanje:** Provodi se pomoću unaprijed definiranih kriterija za elemente vrednovanja (društveno odgovorno poslovanje, globalni ciljevi). | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **Održiva ekonomija** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | Najmanje razina 7.1 HKO-a (300 ECTS) odgovarajućeg profila. Specifična znanja povezana sa SIU mogu biti stečena formalnim obrazovanjem, neformalnim i informalnim učenjem. | | |
| **Obujam modula (CSVET)** | 3CSVET | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 45 (60%) | 15 (20%) | 15 (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za primjenu modela cirkularne ekonomije u poslovanju u cilju unapređenja poslovnih procesa i razvoja radi povećanja konkurentnosti. Polaznici će moći povezati zelenu i digitalnu tranziciju i regionalnu konkurentnost u cilju provedbe europskog zelenog plana. Analizirati će važnost globalizacije i proces brendiranja u cilju prepoznavanja i jačanja konkurentnosti Republike Hrvatske. | | |
| **Ključni pojmovi** | *globalizacija, multikulturalno okruženje, nacionalni identitet, brendiranje, globalni ciljevi održivog razvoja, cirkularna ekonomija, lokalna zajednica, zelena i digitalna tranzicija, europski zeleni plan, regionalne konkurentnosti* | | |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacija i stvarnih projektnih zadataka u poslovnome sektoru i provodi se u specijaliziranim učionicama ustanove. Polaznik samostalno na računalu rješava projektne i problemske zadatke iz struke u odabranom programu. Zadaci se temelje na primjeni u struci, suvremenom pristupu rješavanja zadanog zadatka i razvoju kreativnosti polaznika. Nastavnik zadaje problemsku situaciju, a polaznici koristeći se stečenim znanjem i vještinama, osmišljavaju i rješavaju zadani zadatak. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Kotler, P. i Lee, N. (2009): DOP – Društveno odgovorno poslovanje. M.E.P. consult d. o. o. Zagreb 2. Tudor, G., Begić, J., Tudor, A. i dr. (2018): Dobra Hrvatska: društveno odgovorno poslovanje - najbolji: hrvatski doprinosi Globalnim ciljevima održivog razvoja UN-a do 2030.. M.E.P. consult. Zagreb 3. Ivaniš, M. (2018): Društveno poduzetništvo, poluga društava blagostanja. Sveučilište u Rijeci. Fakultet za menadžment u turizmu i ugostiteljstvu. Opatija 4. Jalšenjak, B. i Krkač, K. (2016): Poslovna etika, korporacijska društvena odgovornost i održivost. MATE d.o.o., Zagreb 5. Kotler, P. i Lee. N. (2009): DOP – Društveno odgovorno poslovanje. MEP consult d. o. o., Zagreb 6. Herceg, N. (2013): Okoliš i održivi razvoj. Synopsis d. o. o., Sarajevo 7. Omazić, M. A. (2012): Zbirka studija slučaja društveno odgovornog poslovanja. Hrvatski poslovni savjet za održivi razvoj, Zagreb 8. Bačun, D., Matešić, M. i Omazić, M. A. (2012): Leksikon održivog razvoja. Hrvatski poslovni savjet za održivi razvoj, Zagreb 9. Pavić-Rogošić, L. (2020): Novi izazov – Globalni ciljevi održivog razvoja do 2030., ODRAZ- Održivi razvoj zajednice, Zagreb 10. Omazić, M. A. (2007): Društvena odgovornost i strategije hrvatskih poduzeća, doktorska disertacija. Ekonomski fakultet. Sveučilište u Zagrebu. Zagreb 11. Vedriš, M. (2008): Odrednice nacionalne konkurentnosti, Pravni fakultet Zagreb. Katedra za ekonomsku politiku. Osijek 12. Jugo. D. (2020): Menadžment kriznog komuniciranja. Školska knjiga. Zagreb 13. Boban, M. (2016): Cirkularna ekonomija kroz inovacije otvara nova radna mjesta i omogućuje gospodarski rast. Teracon Business News. Split 14. Bobek, I. (2016): Cirkularna ekonomija – gospodarstvo bez otpada. Suvremena trgovina. Vol. 41, broj 3, Zagreb 15. Kriško, M. (2015): Kružna ekonomija za brži razvoj. Gospodarstvo i okoliš. Hrvatski poslovni savjet za održivi razvoj. Vol. 11, broj 41, Zagreb   **Za realizaciju nastave mogu se koristiti**:   1. programi za obradu teksta, slike, prezentacije (aplikacija koja se može koristiti je dio MS Office paketa) 2. Internet tražilice (tražilice koje se mogu koristiti: Internet Explorer, Google   Chrome, Google…) | | |

|  |  |  |
| --- | --- | --- |
| **Skup ishoda učenja iz SK-a[[2]](#footnote-2):** | | **Konkurentske prednosti Republike Hrvatske** |
| **Ishodi učenja** | | |
| 1. opisati multikulturalno okruženje u globalizacijskim procesima | | |
| 1. identificirati položaj Republike Hrvatske u suvremenim globalizacijskim procesima | | |
| 1. povezati čimbenike nacionalnog identiteta kao osnovu nacionalne konkurentnosti | | |
| 1. komentirati globalnu prepoznatljivost i važnost jačanja međunarodnog položaja i uloge Republike Hrvatske | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi ovoga modula su heuristička i dijelom predavačka nastava.  Tijekom realizacije nastavnih sadržaja nastavnik predavačkom nastavom tumači značaj multikulturalnog okruženja u globalnom procesu. Nakon toga, heurističkim pristupom nastavnik potiče polaznike na individualne aktivnosti koje ih vode do saznanja o važnosti čimbenika nacionalnog identiteta kao osnove nacionalne konkurentnosti i globalne prepoznatljivosti. Polaznici identificiraju položaj i ulogu Republike Hrvatske u suvremenim globalizacijskim procesima u svrhu konkurentnosti.  Polaznici rješavaju projektne zadatke koristeći teorijska znanja stečena tijekom obrade nastavnih sadržaja iz sadržaja povezanih s identitetom jedne zemlje koja može biti osnova nacionalnoj ili globalnoj konkurentnosti. U procesu učenja i poučavanja polaznici samostalno rješavaju zadatke, a nastavnik po potrebi pomaže i navodi polaznika prema mogućem rješenju. Također, nastavnik polazniku daje povratnu informaciju o uspješnosti rješavanja problema. Po završetku modula, polaznik individualno rješava kompleksniji projektni zadatak koji objedinjuje aktivnosti svih ishoda učenja, a rezultat je povezivanje čimbenika nacionalnog identiteta u cilju jačanja prepoznatljivosti i konkurentnosti Republike Hrvatske.  Polaznicima će, uz neposredno pohađanje teorijske nastave u učionici biti omogućeno praćenje nastavnih sadržaja putem online prijenosa u stvarnom vremenu, putem aplikacija i alata za virtualno učenje na odgovarajućim platformama i odgovarajućim programskim alatima (npr. Zoom, Microsoft Teams i sl.). Ovakav način komunikacije omogućava interektivnost kroz zvučnu, vizualnu i pisanu (chat) komunikaciju uz korištenje računala (tableta ili pametnog telefona) i Internet veze. Polaznici su dužni sudjelovati na nastavi i poštivati sva pravila u učionici na daljinu kao i uživo na nastavi. | | |
| **Nastavne cjeline/teme** | Globalizacija  Multikulturalno okruženje  Čimbenici nacionalnog identiteta  Brendiranje Republike Hrvatske i njezinih proizvoda | |
| **Načini i primjer vrednovanja skupa ishoda učenja** | | |
| **Opis radne situacije i/ili projektnog zadatka:** Polaznik na temelju istraživačkog rada povezuje čimbenike nacionalnog identiteta kao osnovu nacionalne konkurentnosti i globalne prepoznatljivosti Republike Hrvatske te simulira postupak podnošenja zahtjeva nadležnom ministarstvu za registraciju oznake zemljopisnog podrijetla novog proizvoda.  **Zadatak:** Vlasnik ste malog obiteljskog poljoprivrednog gospodarstva i želite sa svojim novim proizvodom konkurirati na tržištu Republike Hrvatske ali i na međunarodnom tržištu uz brendiranje proizvoda uvažavajući čimbenike nacionalnog identiteta. Kako bi vaš novi proizvod bio što prepoznatljiviji na tržištu, identificirajte trenutne proizvode koji su dio nacionalnog identiteta zemlje (npr. kravata, kockice, Paški sir, …) i komentirajte potencijalnu konkurenost vašeg proizvoda na nacionalnoj i međunarodnoj razini. Kako želite da vaš proizvod nosi oznaku zemljopisnog podrijetla jer time stvarate prepoznatljivost na domaćem tržištu kao i na tržištu Europske Unije, podnjeli ste zahtjev nadležnom ministarstvu za registraciju oznake zemljopisnog podrijetla novog proizvoda koji isti upućuje europskoj komisiji. Dok čekate rezultate Europske komisije, objasnite važnost samog provedenog postupka.  **Vrednovanje:** Provodi se pomoću unaprijed definiranih kriterija za elemente vrednovanja (globalizacijski procesi, čimbenici nacionalnog identiteta). | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a[[3]](#footnote-3):** | | **Odgovorna ekonomija** |
| **Ishodi učenja** | | |
| 1. identificirati načine jačanja otpornosti poslovanja na krize lokalnih zajednica | | |
| 1. procijeniti utjecaj održive mobilnosti i digitalne tranzicije na društvo i gospodarstvo | | |
| 1. primijeniti model cirkularne ekonomije u poslovanju | | |
| 1. povezati politike odgovorne ekonomije radi provođenja europskog zelenog plana i jačanja regionalne konkurentnosti | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi ovoga modula su heuristička i  dijelom predavačka nastava.  Tijekom realizacije nastavnih sadržaja nastavnik predavačkom nastavnom opisuje model cirkularne ekonomije i utjecaj održive mobilnosti i digitalne tranzicije na društvo i gospodarstvo. Nakon toga, heurističkim pristupom nastavnik potiče polaznike na individualne aktivnosti istraživanja politika odgovorne ekonomije radi provođenja europskog zelenog plana i jačanja regionalne konkurentnosti u cilju jačanja otpornosti poslovanja na krize lokalnih zajednica.  Polaznici rješavaju projektne zadatke koristeći teorijska znanja stečena tijekom obrade nastavnih sadržaja iz područja odgovorne tj. cirkularne ekonomije s ciljem povećanja otpornosti poslovanja pridržavajući se koncepta (postavki?) društveno odgovornog poslovanja. U procesu učenja i poučavanja polaznici samostalno rješavaju zadatke, a nastavnik po potrebi pomaže i navodi polaznika prema mogućem rješenju. Također, nastavnik polazniku daje povratnu informaciju o uspješnosti rješavanja problema. Po završetku modula, polaznik individualno rješava kompleksniji projektni zadatak koji objedinjuje aktivnosti svih ishoda učenja, a rezultat je primjena modela poslovanja koji podržava održivu ekonomiju.  Polaznicima će, uz neposredno pohađanje teorijske nastave u učionici biti omogućeno praćenje nastavnih sadržaja putem online prijenosa u stvarnom vremenu, putem aplikacija i alata za virtualno učenje na odgovarajućim platformama i odgovarajućim programskim alatima (npr. Zoom, Microsoft Teams i sl.). Ovakav način komunikacije omogućava interektivnost kroz zvučnu, vizualnu i pisanu (chat) komunikaciju uz korištenje računala (tableta ili pametnog telefona) i Internet veze. Polaznici su dužni sudjelovati na nastavi i poštivati sva pravila u učionici na daljinu kao i uživo na nastavi. | | |
| **Nastavne cjeline/teme** | Jačanje otpornosti na krize  Zelena i digitalna tranzicija  Model cirkularne ekonomije  Europski zeleni plan i jačanje regionalne konkurentnosti | |
| **Načini i primjer vrednovanja skupa ishoda učenja** | | |
| **Opis radne situacije i/ili projektnog zadatka:** Polaznik osmišljava i prezentira ideju cirkularne ekonomije u poslovanju.  **Zadatak:** Analiziraj načelo "Uzmi, proizvedi, potroši i baci" u lokalnoj zajednici i osmisli suprotni koncept upravljanja resursima vodeći se Globalnim ciljevima održivog razvoja do 2030. godine s naglaskom na cilj 12: odgovorna potrošnja i proizvodnja. Na temelju modela Nula otpadaka (eng. Zero west) donesi prijedloge primjene ideje cirkularne ekonomije u svakodnevnom životu lokalne zajednice. Svoje prijedloge poveži s europskim zelenim planom i na taj način osnaži regionalnu konkurentnost svoje lokalne zajednice. Napisane prijedloge prezentiraj.  **Vrednovanje:** Provodi se pomoću unaprijed definiranih kriterija za elemente vrednovanja (model cirkularne ekonomije, jačanje otpornosti na krize). | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |  |
| --- | --- | --- | --- |
| **NAZIV MODULA** | **Uredska zaštita na radu** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | Najmanje razina 6 HKO-a (180 ECTS) odgovarajućeg profila. Specifična znanja povezana sa SIU mogu biti stečena formalnim obrazovanjem, neformalnim i informalnim učenjem. | | |
| **Obujam modula (CSVET)** | 1CSVET | | |
| **Načini stjecanja ishoda učenja (od –do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 5 (20%) | 15 (60%) | 5 (20%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za primjenu ergonomskih načela u uredskom poslovanju te racionalno korištenje uredskog materijala i pravilno zbrinjavanje uredskog otpada. Polaznici će moći ergonomski oblikovati radno mjesto s ciljem sigurnijeg rada vodeći brigu o zdravlju. Također, polaznici će primijeniti ispravan način sjedenja, pravilno osvjetljenje prostorije, ispravno korištenje tipkovnice te vježbe rasterećenja pri radu s računalom. | | |
| **Ključni pojmovi** | *ergonomija, ergonomska uredska oprema, ergonomska načela, pravilno sjedenje, osvjetljenje prostora, ispravno sjedenje, zbrinjavanje uredskog otpada, zaštita okoliša* | | |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacije svakodnevnih poslovnih aktivnosti i provodi se u specijaliziranim učionicama ustanove u kojoj se nalazi ergonomski namještaj za uredsko poslovanje. Zadaci se temelje na primjeni ergonomskih načela i integrirani su u sve module ovog programa. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Zaštita na radu (2012): Opasnosti kod rada na računalu i pravilne vježbe. Zagreb, dostupno na: <https://zastitanaradu.com.hr/novosti/Opasnosti-kod-rada-na-racunalu-i-pravilne-vjezbe-17> 2. Zakon o zaštiti na radu (NN 71/14, 118/14, 154/14 , 94/18, 96/18) 3. Ministarstvo rada i mirovinskoga sustava (2015): Osnovne obveze zaštite na radu. Mini vodič za poslovnu zajednicu (online)., dostupno na: <https://www.mingo.hr/public/Poduzetnistvo/112-vodic-zastita-na-radu-lowreswebfinal.pdf> 4. Kovač, C., Šijaković, A., Krišto I. i Kovač, H. (2018): Priručnik za praktičan rad povjerenika – radnika za zaštitu na radu (online). Kutjevo: Nezavisni sindikat radnika u proizvodnji hrane i pića (NSRPHP)., dostupno na: <https://www.hup.hr/EasyEdit/UserFiles/Ivana%20Zlatari%C4%87/prirucnik-za-praktican-rad.pdf> 5. Europska agencija za sigurnost i zdravlje na radu (2020). Online izvori., dostupno na: <https://osha.europa.eu/hr> | | |

|  |  |  |
| --- | --- | --- |
| **Skup ishoda učenja iz SK-a[[4]](#footnote-4):** | | **Ergonomska načela u uredskom poslovanju** |
| **Ishodi učenja** | | |
| 1. opisati ergonomski oblikovano radno mjesto | | |
| 1. primijeniti ergonomska načela pri korištenju uredske opreme | | |
| 1. prilagoditi utjecaje iz radne okoline ergonomskim načelima | | |
| 1. primijeniti vježbe rasterećenja pri radu s računalom | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustavi ovoga modula je heuristička nastava.  Tijekom realizacije nastavnih sadržaja, nastavnik demonstrira način na koji je potrebno ergonomski oblikovati radno mjesto te ukazuje na ispravnu primjenu ergonomskih načela s ciljem zaštite vlastitog zdravlja. Polaznici najprije kroz praktičnu vježbu, a zatim kroz ostale aktivnosti koje su u funkciji stjecanja ishoda učenja svih modula, razmještaju uredsku opremu (namještaj i IKT opremu), oblikuju radno mjesto (određuju položaj uredskog pribora), ispravno sjede, racionalno koriste uredski materijal te pravilno zbrinjavaju uredski otpad, a sve s ciljem povećanja radne učinkovitosti i uspješnijeg poslovanja. Heurističkim pristupom, nastavnik potiče polaznike na analiziranje načina prilagodbe zaposlenika u određenim situacijama uzrokovane utjecajima vanjskih čimbenika na radno okruženje, a sve vodeći se ergonomskim načelima ispravnog oblikovanja uredskog prostora. Polaznici kroz vježbu primjenjuju rasterećenje pri radu s računalom kako bi što kvalitetnije utjecali na vlastito zdravlje.  Polaznici demonstriraju primjenu ergonomskih načela uredskog poslovanja temeljem stečenih znanja iz područja ergonomije tj. ergonomskog oblikovanja radnog mjesta, a nastavnik po potrebi pomaže, navodi polaznika prema mogućem rješenju te daje povratnu informaciju o uspješnosti realizacije zadatka. | | |
| **Nastavne cjeline/teme** | Ergonomski oblikovano radno mjesto  Ergonomska načela u uredskom poslovanju  Racionalno korištenje uredskog materijala  Zbrinjavanje uredskog otpada | |
| **Načini i primjer vrednovanja skupa ishoda učenja** | | |
| **Opis radne situacije i/ili projektnog zadatka:** Polaznik koristi uredsku opremu u simuliranom uredskom okruženju sukladno ergonomskim načelima.  **Zadatak:** Polaznik demonstrira temeljna ergonomska načela prilikom razmještaja uredske opreme na radnom mjestu čime se ostvaruje humanizacija rada. Kod oblikovanja radnog mjesta u radnom prostoru vodi se kriterijima sjedećeg položaja. Polaznik na radnoj plohi uredskog stola razmješta radnu opremu (monitor, višefunkcijsku tipkovnicu, miš, telefon, dokumente i sl.) te prilagođava visinu ergonomski oblikovane radne stolice. Nakon razmještaja uredske opreme objašnjava utjecaje iz radne okoline (buka, osvjetljenje, blještanje i temperatura) s obzirom na postavljenu radnu opremu. Nakon demonstriranja pravilnog načina sjedenja na radnom mjestu polaznik će demonstrirati vježbe rasterećenja pri radu na računalu.  **Vrednovanje:** Pomoću unaprijed definiranih kriterija za elemente vrednovanja (razmještaj uredske opreme, utjecaji iz radne okoline, pravilan način sjedenja pri unosu podataka, vježbe rasterećenja pri radu na računalu) nastavnik tijekom simulacije korištenja uredske opreme na radnom mjestu, vrednuje demonstraciju ergonomskih načela i vježbi rasterećenja. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |

1. Popunjava se onoliko puta koliko je skupova ishoda učenja u modulu*.* [↑](#footnote-ref-1)
2. Popunjava se onoliko puta koliko je skupova ishoda učenja u modulu*.* [↑](#footnote-ref-2)
3. Popunjava se onoliko puta koliko je skupova ishoda učenja u modulu*.* [↑](#footnote-ref-3)
4. Popunjava se onoliko puta koliko je skupova ishoda učenja u modulu*.* [↑](#footnote-ref-4)